- Hindi News
- National
- विस ब्रीफिंग में नहीं पहुंचे अफसर, वनमंत्री ने पीएस व पीसीसीएफ से मांगी सफाई
विस ब्रीफिंग में नहीं पहुंचे अफसर, वनमंत्री ने पीएस व पीसीसीएफ से मांगी सफाई
रायपुर | वनमंत्री महेश गागड़ा ने विभाग के प्रमुख सचिव आरपी मंडल से कहा है कि वे विधानसभा ब्रीफिंग में न पहुंचने वाले पीसीसीएफ व अन्य जिम्मेदार अधिकारियों से सफाई मांगें। जो दोषी हैं उन्हें नोटिस जारी करें ताकि कोई विधानसभा के काम को हल्के न ले। गागड़ा ने दो मार्च को इन अफसरों को विधानसभा ब्रीफिंग के लिए बुलाया था। मुद्दा था रेंजर लदेर की हत्या का। इस मुद्दे ध्यानाकर्षण लगा था। गृहमंत्री रामसेवक पैकरा को जवाब देना था। चूंकि मृतक वन विभाग का अधिकारी था इसलिए सदन में सवाल उठ सकता था। वे इंतजार करते रह गए लेकिन अफसर नहीं पहुंचे। अधिकारियों ने न ही मामले संबंधित क्वेश्चन नोट्स पहुंचाए। नाराज मंत्री ने इस संबंध में नोटशीट चलाई। इसमें लिखा है कि विधानसभा का कार्य अति महत्वपूर्ण है। आप लोग बताएं कि किन परिस्थितियों में अनुपस्थित थे। उन्होंने मंडल से सीधे सफाई मांगी है।
tgl_Latn sot_Latn hin_Deva hin_Deva hin_Deva